תורת המסלול הקוונטי ממלאת את החלל הזה בכך שהיא מציעה דרך לתאר את המסלולים של חלקיקים קוונטיים מסוימים המצייתים להסתברויות המחושבות מתוך משוואת שרדינגר.
כמו שיטת הקפיצה הקוונטית, תורת המסלול הקוונטי תקפה במערכות פתוחות המצויות ביחסי גומלין עם סביבתן. תורת המסלול הקוונטי הפכה לפופולרית במיוחד מאז שהטכנולוגיה שפותחה לצורך שליטה יעילה וניטור מערכות קוונטיות מסוימות, משמשת גם לצורך חיזוי ההתנהגות של עצמים קוונטיים כמו חלקיקים כאשר הם נצפים.
הבסיס לתורה.
בתורת המסלול הקוונטי, מערכות קוונטיות פתוחות ממודלות בתור תהליכי פיזור שבהם שדות חיצוניים קלאסיים מתארים את הקלטים (השדות המופעלים על המערכת) ותהליכים סטוכסטיים קלאסיים מתארים את הפלטים (השדות לאחר תהליך המדידה). המיפוי מקלטים לפלטים נתון על ידי תהליך קוונטי סטוכסטי שנבנה על מנת לייצג שיטת מדידה מסוימת. המערכת המחושבת כפונקציה של הזמן ידועה בתור מסלול קוונטי, ומטריצת הצפיפות הרצויה כתלות בזמן ניתנת לחישוב באמצעות מיצוע על מסלולים משוערים רבים.
כמו שיטות מונטה קרלו אחרות, שיטת המסלול הקוונטי היא בעלת יתרון על פני גישות ישירות המבוססות על משוואת מסטר, שכן היא מצמצמת את כמות החישובים הנדרשים.
עבור מרחב הילברט מסדר N, גישת משוואת מסטר הנהוגה דורשת חישוב של N2 אלמנטי מטריצה אטומיים, בעוד שיטת המסלול הקוונטי דורשת רק N חישובים. הדבר הופך את החישוב לשימושי עבור סימולציה של מערכות קוונטיות פתוחות גדולות.
הרעיון של ניטור פלטים עומד בבסיס תורת המסלול הקוונטי. המיקוד שלה בנושא המדידה מבדיל בינה לבין שיטת הקפיצה הקוונטית, בה אין קשר ישיר לניטור שדות הפלט. כאשר שתי התורות מיושמות לצורך גילוי ישיר של פוטונים, שתיהן מניבות תוצאות שקולות; אולם בעוד שיטת הקפיצה הקוונטית מנבאת את הקפיצות הקוונטיות של המערכת בעת פליטת פוטונים, הרי ששיטת המסלול הקוונטי מנבאת את מספר ה"קליקים" בגלאי בעת מדידת פוטונים. ההבדל היחיד בין התורות מצוי בנקודת המבט.
תורת המסלול הקוונטי נרחבת יותר ביישומיה בהשוואה לשיטת הקפיצה הקוונטית, מכיוון שהיא ניתנת להטמעה בשיטות ניטור שונות ורבות כולל גילוי פוטונים ישיר וגילוי הטרודין (ערבוב מסוים של תדירויות). כל אחת משיטות הניטור מציעה תמונה שונה של הדינמיקה במערכת.
יישומים.
לאורך השנים היו שתי פאזות שונות ליישומי תורת המסלול הקוונטי. בדומה לשיטת הקפיצה הקוונטית, שיטת המסלול הקוונטי שימשה לראשונה לצורך סימולציות ממוחשבות של מערכות קוונטיות גדולות. יישומים אלה מנצלים את היכולת להקטין משמעותית את כמות החישובים, מה שהפך לנחוץ במיוחד בשנות ה-90, אז כוח החישוב היה מוגבל למדי.
הפאזה השנייה של היישום הואצה בזכות הפיתוח של טכנולוגיות המשמשות לשליטה מדויקת ולניטור של מערכות קוונטיות בודדות. בהקשר זה, תורת המסלול הקוונטי הייתה בשימוש לצורך חיזוי וניהול של ניסויים במערכת קוונטית בודדת, כולל אלה שתרמו לפיתוח מחשבים קוונטיים.
בעיית המדידה.
תורת המסלול הקוונטי ניגשת לפתרון בעיית המדידה במכניקת הקוונטים על ידי מתן תיאור מפורט של התרחשות קריסת פונקציית הגל. הדבר מתכתב עם הקונספט של קפיצה קוונטית המאופיינת בהתפתחות רציפה של המערכת, כמתואר במשוואת שרדינגר. התורה טוענת כי קפיצות קוונטיות אינן רגעיות אלא קורות במערכת שנשלטת בצורה קוהרנטית בתור מעבר חלק בין סדרה של מצבי סופרפוזיציה. חיזוי זה נבחן ניסויית בשנת 2019 על ידי צוות מאוניברסיטת ייל, בראשות מישל דבורט וזלטקו מינב ובשיתוף פעולה עם קרמייקל ואחרים באוניברסיטת ייל ובאוניברסיטת אוקלנד. בניסוי זה הם השתמשו באטום מלאכותי מוליך-על כדי לצפות בקפיצה קוונטית בפירוט, ובכך אישרו כי אכן ישנו מעבר רציף והוא נפרץ כתלות בזמן. כמו כן הם מצאו כי קפיצה קוונטית נוטה להתרחש בצורה מעגלית ולבסוף המערכת חוזרת למצבה המקורי.
ניסוי זה, שקיבל השראה מתורת המסלול הקוונטי, מייצג שלב חדש של שליטה במערכות קוונטיות והוא בעל יישומים פוטנציאליים בתיקון שגיאות בחישוב קוונטי בעתיד.
אל-חאק
פרס המוזיקה של MTV אירופה למופע החדש הטוב ביותר
פרס המוזיקה של MTV אירופה למופע החדש הטוב ביותר הוא אחד מארבע הקטגוריות הכלליות המקוריות שחולקו מאז הטקס הראשון בשנת 1994. במקור נקרא האמן הפורץ (1994-1999). בשנת 2007 הקטגוריה כללה רק אמנים אירופאים שנבחרו על ידי הצופים בכל אזור באירופה, בכל יום הודח האמן עם הכי פחות קולות והזוכה הופיע בשידור חי בטקס. המחזיקה הנוכחית בפרס זה היא דוג'ה קאט.
זוכים ומועמדים.
הזוכים רשומים ראשונים ובאותיות מודגשות.
הרפובליקה האסלאמית של אפגניסטן (2004-2021)
זכויות להט&quot;ב בונואטו
לסביות, הומואים, טרנסג'נדרים וביסקסואלים (להט"ב) בוונואטו מתמודדים עם אתגרים משפטיים וחברתיים שתושבים הטרוסקסואלים אינם חווים. פעילות הומוסקסואלית חוקית בשטחי המדינה מאז 2007, אם כי משקי בית בראשות זוגות חד מיניים אינם זכאים לאותן הכרות משפטיות העומדת לרשות זוגות נשואים הטרוסקסואלים.
בשנת 2011 חתמה ואנואטו על "ההצהרה המשותפת על הפסקת מעשי אלימות והפרות זכויות אדם הקשורות בהתבססות על נטייה מינית וזהות מגדרית" באו"ם, אשר גינתה אלימות ואפליה נגד להט"ב.
"VPride Foundation" היא קבוצת זכויות אדם וונאוואנית הדוגלת בזכויות להט"ב, חופש ביטוי וחופש דת. הקבוצה, שהוקמה בשנת 2009, ארגנה אירועים רבים להעלאת המודעות לתושבי להט"ב בונואטו אשר בכמה מתוכם השתתפו פקידי הממשלה.
מעמד בחוק.
פעילות הומוסקסואלית חוקית בוונואטו מאז תחילת חוק העונשין (תיקון) 2006, בשנת 2007 בעוד גיל ההסכמה מוגדר ל-15 שנים עבור זוגות הומוסקסואלים והטרוסקסואלים כאחד.
הכרה בזוגיות חד מינית.
ונואטו אינה מכירה בנישואים חד מיניים, וגם לא בכל צורה של זוגיות חד מינית (איחוד אזרחי, נישואי חוזה, מעמד ידועים בציבור).
באוקטובר 2013 פרסם שר הפנים הצהרה שאמרה כי כמרים "אינם רשאים לערוך נישואים חד מיניים".
ביוני 2014 דנה ועדת החוק של ונואטו בנושא הכשרת נישואים חד מיניים, וציינה את ההתפתחויות בנושא באוסטרליה השכנה וניו זילנד. הוועדה ציינה כי חוק הנישואים אינו אוסר בצורתו הנוכחית הכרה בנישואים חד מיניים (אם כי גם לא מאפשר להם להיות מוכרים במפורש). הוועדה קבעה כי ה שכשרהל נישואים חד מיניים תאפשר לתושבי להט"ב "למלא את העדפתם המינית ללא דיכוי או חשש להעמדה לדין" אך מצאה כי ההתנגדות הדתית ליוזמה תהיה גבוהה.
הגנה מפני אפליה.
נכון לשנת 2021, אין הגנה משפטית כנגד כל צורות האפליה המבוססות על נטייה מינית או זהות מגדרית בונואטו בהם בנושאי מתן סחורות ושירותים, פשעי שנאה ודברי שטנה.
אין איסור כללי על אפליה תעסוקתית המבוססת על נטייה מינית בונואטו. עם זאת, סעיף 18.2 (ו) לחוק שירות ההוראה 2013 קובע את חובתה של ועדת שירות ההוראה של ונואטו שלא להפלות בגיוס, קידום, פיתוח מקצועי, העברה וכל השאר היבטים בניהול עובדיה על בסיס "העדפה מינית".
תנאי מחיה.
ונואטו מוגדרת כמדינה שמרנית מבחינה חברתית אשר כתוצאה מכך, למטיילים הומוסקסואלים ולסביות (ואזרחים בכלל) מומלץ להימנע מהצגות חיבה פומביות.
היום הבינלאומי נגד הומופוביה, טרנספוביה וביפוביה צוין לראשונה בונואטו בשנת 2016 ונערך על ידי עמותת "VPride Foundation". באוקטובר 2016, העמותה, בקורלציה עם ארגוני זכויות אדם נוספים, כולל "מרכז הנשים ואנואטו", קיימה סדנה בנושא זכויות להט"ב וזכויות נשים. במהלכה, שר הבריאות השתתף באירוע ודן בנושאים כגון גישה טובה יותר לבריאות עבור אנשים החיים עם HIV/איידס כולל בקרב תושבי להט"ב.
Rīgas Modes
Rīgas Modes היא להקת פופ מלטביה שהוקמה בשנת 2008. הלהקה כוללת חמישה חברים.
בתחילת דרכה שם הלהקה היה "Komjaunatne" והחל משנת 2014 היא מופיע תחת השם הנוכחי.
זמן קצר לאחר הקמתה בעיירה אוגרה, הלהקה עברה לריגה. בשנת 2012 הם לראשונה הופיעו בציבור בהופעה גדולה. בשנת 2014 הם הוציאו מיני-אלבום שכלל חמש שירים. בשנת 2016 הלהקה הוציא את האלבום הראשון שלה. אלבום זה זכה להצלחה והוענקו לו מספר פרסים לטבים בתחום המוזיקה.
בשנת 2016 הלהקה הוציאה את מיני אלבום השני שלה.
בשנת 2018 הלהקה השתתפה באלבום לזכרו של מרטינש פריימאניס.
ברעיונות להתקשרות חברי הלהקה צינו שסגנון הלהקה הושפע ממספר אמנים ידועים מאירופה וארצות הברית אך גם מלהקות לטביות דוגמת A-Eiropa.
זכויות להט&quot;ב בטובאלו
זכויותיהם של לסביות, הומואים, טרנסג'נדרים וביסקסואלים (להט"ב) בטובאלו כפופות לרדיפה ואפליה רשמית, בעודם מתמודדים עם אתגרים משפטיים וחברתיים שלא נתקלים בהם תושבים הטרוסקסואלים. סעיפים 153, 154 ו-155 לחוק העונשין מפלילים יחסים הומוסקסואליים בקרב גברים בהסכמה עם עונש של עד 14 שנות מאסר, אם כי החוק אינו נאכף. אף על פי פליליותה בחוק, אפליה תעסוקתית על בסיס נטייה מינית נאסרה מאז 2017. הומוסקסואליות נשית מוגדרת כחוקית.
בטובאלו מתגוררים אוכלוסייה טרנסג'נדרית מסורתית, הידועה בשם "פינאפינאאיינה" תחת מגדר שלישי שהוגדרה באופן היסטורי בתפקידים חברתיים וקהילתיים בדומה למדינות נוספות באוקיאניה בהן פיגי', קירבטי ניואה ועוד.
בשנת 2011 חתמה טובאלו על "ההצהרה המשותפת על הפסקת מעשי אלימות והפרות זכויות אדם הקשורות בהתבססות על נטייה מינית וזהות מגדרית" באו"ם, המגנה אלימות ואפליה נגד להט"ב.
היסטוריה.